ПРОТОКОЛ № 7

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 30 март 2026 г.

Днес, 30 март 2026 г. (понеделник) от 14:00 ч., в сградата на Висшия съдебен съвет, присъствено, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ
ВЕРОНИКА ИМОВА 	

От администрацията на Висшия съдебен съвет:
Деница Захариева – началник отдел „Дисциплинарни производства на съдии“, дирекция „Дисциплинарна дейност“, АВСС;
Славчо Арсов – юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;

Заседанието протече при следния дневен ред:

1. Решение № 1040 от 29.01.2026 г., постановено по административно дело № 6366/2024 г. по описа на Върховния административен съд – Шесто отделение, с което е отхвърлена жалбата на Инспектората към Висшия съдебен съвет срещу решението по т. 3 от протокол № 23/21.05.2024 г. от заседание на СК на ВСС (влязло в сила на 19.02.2026 г.)

2. Акт за резултати от извършена комплексна планова проверка в Районен съд – Пловдив по наказателни дела, възложена със заповед № ПП-25-36/09.09.2025 г., изм. със заповед № ПП-25-36/03.12.2025 г. на главния инспектор на ИВСС.
Приложение: писмо с рег. индекс № ВСС-5066/19.03.2026 г.

3. Сигнал, изготвен на основание чл. 54, ал. 1, т. 5 ЗСВ, с изх. № СР-17-71/17.03.2026 г. на ИВСС, постъпил във ВСС с рег. индекс № ВСС-5068/19.03.2026 г.

4. Информация от административния ръководител на Софийски градски съд относно хода и евентуалното приключване на дисциплинарното производство, образувано със заповед № РД-08-4404/12.06.2024 г. на и.ф. административен ръководител на Софийски градски съд срещу съдия Анелия Щерева., постъпила във ВСС с рег. индекс № ВСС-17418/19.03.2026 г. (изх. № РД-21-ВСС-70/2026 г. от 18.03.2026 г. на СГС)

5. Предложение от Атанаска Дишева – председател на КДДВИВСС – СК, за организиране и провеждане на конференция

1. ОТНОСНО: Решение № 1040 от 29.01.2026 г., постановено по административно дело № 6366/2024 г. по описа на Върховния административен съд – Шесто отделение, с което е отхвърлена жалбата на Инспектората към Висшия съдебен съвет срещу решението по т. 3 от протокол № 23/21.05.2024 г. от заседание на СК на ВСС (влязло в сила на 19.02.2026 г.).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на съдийската колегия на ВСС:
1.1.1. Да приеме за сведение решение № 1040 от 29.01.2026 г., постановено по административно дело № 6366/2024 г. по описа на Върховния административен съд – Шесто отделение, с което е отхвърлена жалбата на Инспектората към Висшия съдебен съвет срещу решението по т. 3 от протокол № 23 от заседанието на съдийската колегия на ВСС, проведено на 21.05.2024 г., с което не е наложено дисциплинарно наказание на Георги Манолов Георгиев – административен ръководител на Районен съд – Тутракан (влязло в сила на 19.02.2026 г.).
1.1.2. Да приложи решението към кадровото дело на съдия Георги Манолов Георгиев – и.ф. административен ръководител на Районен съд – Тутракан.
1.2. Внася решението за разглеждане като редовна точка в следващо заседание на съдийската колегия на Висшия съдебен съвет.

2. ОТНОСНО: Акт за резултати от извършена комплексна планова проверка в Районен съд – Пловдив по наказателни дела, възложена със заповед № ПП-25-36/09.09.2025 г., изм. със заповед № ПП-25-36/03.12.2025 г. на главния инспектор на ИВСС.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение акт за резултати от извършена комплексна планова проверка на Районен съд – Пловдив по наказателни дела, възложена със заповед № ПП-25-36/09.09.2025 г., изм. със заповед № ПП-25-36/03.12.2025 г. на главния инспектор на Инспектората към Висшия съдебен съвет, постъпил във ВСС с рег. индекс № ВСС-5066/19.03.2026 г.
2.2. Изисква от Инспектората към Висшия съдебен съвет информация относно предприетите от административния ръководител на Районен съд – Пловдив мерки за изпълнение на препоръките, дадени в акта от проверката, съгласно уведомлението по чл. 58, ал. 4 от Закона за съдебната власт.
2.3. Изпраща копие от акта за резултатите от проверката, ведно с извлечение по т. 2 от настоящия протокол, на: административния ръководител на Окръжен съд – Пловдив, административния ръководител на Апелативен съд – Пловдив, председателя на Върховния касационен съд и на министъра на правосъдието, които съгласно чл. 312, ал. 1 от Закона за съдебната власт също разполагат с правомощие да правят предложение за образуване на дисциплинарно производство за налагане на дисциплинарно наказание на съдии от Районен съд – Пловдив – за преценка по компетентност.
2.4. Изпраща извлечение по т. 2 от настоящия протокол, ведно с доклада и мотивите, на Инспектората към Висшия съдебен съвет и на административния ръководител на Районен съд – Пловдив – за сведение.

3. ОТНОСНО: Сигнал, изготвен на основание чл. 54, ал. 1, т. 5 ЗСВ, с изх. № СР-17-71/17.03.2026 г. на ИВСС, постъпил във ВСС с рег. индекс № ВСС-5068/19.03.2026 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение сигнала с препоръка, изготвен на основание чл. 54, ал. 1, т. 5 ЗСВ, с изх. № СР-17-71/17.03.2026 г. на ИВСС, постъпил във ВСС с рег. индекс № ВСС-5068/19.03.2026 г.
3.2. Изисква от ИВСС информация относно предприетите от административния ръководител на Софийски районен съд мерки за изпълнение на препоръката, дадена в сигнала по чл. 54, ал. 1, т. 5 ЗСВ, с изх. № СР-17- 71/17.03.2026 г. на ИВСС, съгласно уведомлението по чл. 58, ал. 4 ЗСВ.

4. ОТНОСНО: Информация от административния ръководител на Софийски градски съд относно хода и евентуалното приключване на дисциплинарното производство, образувано със заповед № РД-08-4404/12.06.2024 г. на и.ф. административен ръководител на Софийски градски съд срещу съдия Анелия Щерева, постъпила във ВСС с рег. индекс № ВСС-17418/19.03.2026 г. (изх. № РД-21-ВСС-70/2026 г. от 18.03.2026 г. на СГС)

Във връзка с изложеното, след разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение информацията от административния ръководител на Софийски градски съд, постъпила във ВСС с рег. индекс № ВСС-17418 от 19.03.2026 г. (изх. № РД-21-ВСС-70/2026 г. от 18.03.2026 г. на СГС).
4.2. Изисква от административния ръководител на Софийски градски съд информация относно хода и евентуалното приключване на дисциплинарното производство, образувано със заповед № РД-08-4404/12.06.2024 г. на и.ф. административен ръководител на СГС срещу съдия Анелия Щерева, след като формира своята преценка и вземе решение за хода му.
4.3. Обръща внимание на административния ръководител на Софийски градски съд, че:
4.3.1. Неоправданото забавяне на дисциплинарното производство и компрометирането на принципите на бързина и ефективност при реализиране на дисциплинарната отговорност, респективно – непредприемането на необходимите процесуални действия с оглед издаването на акт, в съответствие с целта на законовите разпоредби за носене на дисциплинарна отговорност, е основание за отмяна на евентуално наложеното дисциплинарно наказание;
4.3.2. Фактът на образувано дисциплинарно производство срещу съдия, независимо от неговия изход, а в конкретния случай и неоправданото поддържане на неговата висящност – без посочването на основателна причина за това, има негативни последици за дисциплинарно привлеченото лице във връзка с повишаването му в длъжност, при заемане на длъжност, при подаване на оставка, при изплащане на обезщетения и други хипотези, подробно уредени в ЗСВ.

5. ОТНОСНО: Предложение от Атанаска Дишева – председател на КДДВИВСС – СК, за организиране и провеждане на конференция.

ЗАБЕЛЕЖКА: В хода на разискванията г-н Севдалин Мавров излезе от залата.
След разисквания и проведено гласуване с 3 гласа „за“,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Да бъде проведена от 11.05.2026 г. до 12.05.2026 г. конференция на тема „Обсъждане на въпроси, свързани с дисциплинарната отговорност на съдии и необходимост от изменения и допълнения на Глава шестнадесета, Раздел I „Дисциплинарна отговорност на съдиите, прокурорите и следователите, на административните ръководители на съда, прокуратурата и следствието, на техните заместници и на членовете на Висшия съдебен съвет“ от Закона за съдебната власт“, в учебните бази на Върховния административен съд и Върховния касационен съд, в с. Лозенец.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА